На основу члана 13. Закона о подстицајима у пољопривреди и руралном развоју (''Службени гласник РС'', број 10/13), Закона о изменама и допунама Закона о подстицајима у пољопривреди и руралном развоју (''Службени гласник РС'', број 103/15), члана 7. Одлуке о буџету општине Осечина за 2016. годину (''Општински службени гласник'', број \_11/2016\_) и Програма мера подршке за спровођење пољопривредне политике и политике руралног развоја општине Осечина за 2016. годину, Општинско веће општине Осечина, на седници одржаној дана 08.04.2016. године доноси

# О Д Л У К У

**О РАСПИСИВАЊУ КОНКУРСА О ДОДЕЛИ ПОДСТИЦАЈНИХ СРЕДСТАВА ЗА СУБВЕНЦИОНИСАЊЕ НАБАВКЕ УМАТИЧЕНИХ ПРИПЛОДНИХ ГРЛА ЈАГЊАДИ И ЈАРАДИ НА ТЕРИТОРИЈИ ОПШТИНЕ ОСЕЧИНА У 2016. ГОДИНИ**

**01. Предмет:**

- избор корисника средстава на основу Правилника о начину, мерилима и критеријумима за избор корисника средстава за доделу подстицајних средстава за субвенционисање набавке уматичених приплодних грла јагњади и јаради на територији општине Осечина у 2016. години, а у циљу реализације Програма мера подршке спровођења пољопривредне политике и политике руралног развоја на територији општине Осечина за 2016. годину.

**02. Програм мера:**

- унапређење и развој сточарства, путем доделе бесповратних средстава пољопривредним произвођачима на територији општине Осечина у 2016 години, за суфинансирање куповине уматичених приплодних грла јагњади и јаради у износу од 50% од набавне цене, не рачунајући износ ПДВ-а

**03. Општи услови за добијање подстицајних средстава за набавку уматичених приплодних грла јагњади и јаради:**

* да је регистровано пољопривредно газдинство у активном статусу у 2016. години;
* да подносилац Захтева има пребивалиште на територији општине Осечина;
* да су уматичена приплодна грла јагњади и јаради купљена у периоду од 01.01.2016. године па до дана утрошка средстава планираних за ову меру**;**
* да је подносилац Захтева измирио сва потраживања по основу пореског дуга према Општинској управи Осечина;
* да купи најмање 10 женских, а највише 20 уматичених приплодних грла јагњади или јаради ( 19 женских и 1 мушко грло);
* да уматичена приплодна грла користи строго наменски и да их не отуђује у року од 3 године од дана потписивања уговора;
* да уматичена приплодна грла негује и одржава у добром здравственом и физичком стању и да их чува у адекватним објектима за смештај;
* да уматичена приплодна грла нису продата/купљена, нити на било који други начин отуђена сроднику у правој линији до четвртог, а у побочној линији до другог степена сродства.
* да није користио средства Републике Србије по истом основу у 2016. години
* Да је измирио све уговорне обавезе по било ком конкурсу општине Осечина за развој пољопривреде и рурални развој у протекле 3 године

**04. Начин доделе субвенција:**

Субвенције за набавку уматичених приплодних грла јагњади и јаради ће се додељивати у износу до 50% од набавне цене, а до утрошка опредељених средстава.

Одлука о одобравању субвенције за ову врсту подстицаја ће се доносити на основу бодовне листе, а након провере и бодовања поднетог захтева подносиоца захтева.

Општина Осечина врши проверу поднетих захтева, односно проверу испуњености услова Конкурса и приложене документације.

Приликом бодовања захтева, узимају се у обзир следећи критеријуми:

|  |  |  |  |
| --- | --- | --- | --- |
| **Редни број** | **Тип критеријума за избор** | **Да/Не** | **Бодови** |
| **1.** | Носилац газдинства је лице млађе од 45 година | Да/не | 10/5 |
| **2.** | Број чланова домаћинства преко 5 чланова/3-5 чланова/0-2 чланова |  | 20/10/5 |
| **3.** | Носилац газдинства има преко 20 грла оваца или јаради/ до 20 грла оваца или јаради | Да/не | 10/5 |
| 4. | Носилац газдинства има у власништву или закупу преко 5 ха/ до 5 ха |  | 10/5 |
| **5.** | Носилац газдинства је користио средства Аграрног фонда општине Осечина за исту врсту подстицаја у 2015-ој години | Не/да | 10/5 |

Предвиђени износ средстава за ову врсту подстицаја који је опредељен Буџетом општине Осечина и Програмом мера подршке за спровођење пољопривредне политике и политике руралног развоја на територији општине Осечина за 2016. годину износи 2.000.000,00 динара.

У случају када је поднет мањи број захтева /пријава за инвестиције који испуњавају све услове, а постоји довољно расположивих средстава, критеријуми селекције се неће примењивати, а ранг листа неће бити формирана.

**У случају када се формира ранг листа и појави се више кандидата са истим бројем бодова, предност ће имати онај кандидат који има више бодова по поједином критеријуму. Критеријуми за селекцију ће користити по следећем редоследу:**

**- Носилац газдинства је лице млађе од 45 година,**

**- Број чланова домаћинства преко 5 чланова/3-5 чланова/0-2 чланова**

**- Носилац газдинства има преко 20 грла оваца/јаради до 20 грла оваца/јаради**

**-** **Носилац газдинства има у власништву или закупу преко 5 ха/ до 5 ха,**

**- Носилац газдинства је користио средства Аграрног фонда општине Осечина за исту врсту подстицаја у 2015-ој години**

**05. Потребна документација:**

* Потврда о активном статусу пољопривредног газдинства за 2016. годину;
* фотокопије личних карата свих чланова домаћинства, а за децу фотокопије

здравствених књижица

* Уплатница/Извод из пословне банке којим се доказује уплата средства на име куповине уматичених приплодних грла јагњади или јаради;
* Потврда Општинске управе Осечина о измиреним пореским обавезама;
* Фотокопија готовинског рачуна на име купљене робе или оверен уговор са одгајивачем уматичених приплодних грла јагњади и јаради који гласе на носиоца/члана пољопривредног газдинства;
* Изјава носиоца/члана пољопривредног газдинства да није користио средства Републике Србије за исту намену, да уматичена приплодна грла користи строго наменски, да их не отуђује у року од 3 године од дана потписивања уговора и да матичена приплодна грла негује и одржава у добром здравственом и физичком стању и да их чува у адекватним објектима за смештај.
* Фотокопија картице наменског рачуна пољопривредног газдинства;
* Потврда из матичне евиденције да су грла уматичена или у процесу матичења која гласи на носиоца/члана пољопривредног газдинства.
* Фотокопија поседовног листа или уговор о закупу земљишта или структура биљне производње;
* Потврда о бројном стању грла оваца издата од надлежне ветеринарске установе;
* Потврда надлежне ветеринарске установе о здравственом стању купљених грла.

**Неблаговремене, непотпуне и пријаве упућене факсом или електронском поштом неће се узимати у разматрање.**

Сви потребни обрасци могу се преузети у Општинској управи Осечина- Пољопривредној служби, II спрат, соба број 20 улица Карађорђева број 114.

Пријаве на Јавни конкурс Општинска управа Осечина – Пољопривредна служба примаће до утрошка опредељених средстава за ову меру.

**Конкурс ће бити отворен до 03.05.2016.**

Рок за подношење приговора је 7 (седам) дана од дана објављивања резултата конкурса на огласној табли.

Текст Јавног конкурса биће објављен на огласној табли Општинске управе Осечина и на web страни општине Осечина www.osecina.com.

**Општинско Веће општине Осечина,**

**Број:**

**Oпштинско веће**

**Председник**

Ненад Стевановић